25/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 10 de outubro de 2022, da Xefatura Territorial, de información pública da solicitude de autorización administrativa previa, de construción e declaración de utilidade pública dunha instalación eléctrica, no concello de Boiro.

Solicitante: UFD Distribución Electricidad, S. A. Denominación: Modificado 1 LMTS, CTC e RBT Agüeiros. Concello: Boiro. - Liña eléctrica de media tensión aérea (Actuación nº 1), a 20 kV, coa orixe na LMT BOI-802, condutor existente LA-110 mm² Al a retensar e remate no apoio metálico C-3000/14 proxectado. - Liña eléctrica de media tensión aérea (Actuación nº 2), a 20 kV, coa orixe no apoio metálico C-2000/14 proxectado, condutor existente LA-30 mm² Al a retensar e remate na LMT BOI-802. - Liña eléctrica de media tensión subterránea (Actuación nº 3), a 20 kV., cunha lonxitude de 1.040 metros, coa orixe no apoio C-3000/14 proxectado, condutor tipo RHZ1-2OL 12/20 KV 3(1 x 240) mm² Al, e remate no CT proxectado. - Liña eléctrica de media tensión subterránea (Actuación nº 4), a 20 kV, cunha lonxitude de 561 metros, coa orixe no CT proxectado, condutor tipo RHZ1-2OL 12/20 KV 3(1 x 240) mm² Al e remate no apoio C-2000/14 proxectado. - Centro de transformación prefabricado de formigón, compacto de manobra exterior, configuración de celas 2L+1P, cunha potencia de 250 kVA e relación de transformación de 20.000/400 V, a instalar na parcela con referencia catastral 1925301NH1212N. - Centro de seccionamento prefabricado de formigón, compacto de manobra exterior e configuración de celas 3L, a instalar na parcela con referencia catastral 5011A03000774. - Desmantelamento do tramo de liña aérea de media tensión BOI-802 (expediente 27.238) e o do tramo de liña aérea de media tensión BOI-802 (expediente IN407A 2016/2126-1) que transcorren por dominio público. Tamén se proxecta o desmonte do tramo da liña aérea de media tensión BOI-802 (expediente 27.238) que se deixou sen servizo no proxecto en tramitación “Nova saída subestación Boiro peche Cabo de Cruz 1ª fase (Boiro)”. 1. Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, de réxime xurídico do sector público (BOE nº 236, do 02/10/2015). - Lei 24/2013, do 26 de decembro, do sector eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE nº 310, do 27/12/2000). - Resolución do 19 de febreiro de 2014, da Consellería de Economía e Industria, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG nº 54, do 19/03/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957 polo que se aproba o Regulamento da Lei de expropiación forzosa (BOE nº 160, do 20/06/1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará á disposición das persoas interesadas nas dependencias da Sección de Enerxía da Xefatura Territorial da Vicepresidencia Primeira e Consellería de Economía, industria e Innovación da Coruña, (rúa Vicente Ferrer, núm.2, 2º andar, 15071 A Coruña, das 9.00 ás 14.00 horas, de luns a venres, así como no Concello. Isto faise público para coñecemento xeral e particular das persoas propietarias dos predios que figuran na relación anexa a este acordo e das persoas titulares de dereitos reais ou intereses económicos, sobre os bens afectados que fosen omitidos. Poderán examinar a documentación técnica, e de ser o caso, achegar as alegacións ou observacións que consideren axeitadas no prazo de 30 días, contados a partires do día seguinte ao da derradeira publicación deste acordo. Ademais, poderase consultar no portal web da Vicepresidencia Primeira e Consellería de Economía, Industria e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporte. A Coruña,10 de outubro de 2022. Isidoro Martínez Arca Xefe territorial da Coruña Nº Predio: 1 Ref. Catastral: 1925301NH1212N0001SY Paraxe: Lugar Ferreiros Cultivo: Urbano. Solo sen edificar. Propietario/a: Djamila Lopez Medel Wamba Afección solo en pleno dominio: -Centro transformación máis acceso: 26,31 m² Nº Predio: 2 Ref. Catastral: 15011A030007740000XG Paraxe: Fríos Cultivo: Rústico. Agrario. Labor ou labradío secaño: Propietario/a: Blanca Angeles Zekouf Poderos. Afección solo en pleno dominio: -Centro seccionamento máis acceso: 40,8 m² Nº Predio: 3 Ref. Catastral: 15011A031004270000XY Paraxe: Lugar Ferreiros Cultivo: Rústico. Agrario. Labor ou labradío secaño: Propietario/a: Itoitz Guoying Aparecida Forgacs. Afección solo en pleno dominio: - Apoio proxectado nº 2: apoio C-2000/14 - Afección apoio: 2 m². Afección solo por servidume de paso soterrada: - Lonxitude da servidume soterrada: 3 m - Superficie de servidume soterrada: 6,8 m².